|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4608; F: +381 21 456 217ounz@vojvodina.gov.s  |
|  | ČÍSLO: 000146006 2024 09427 005 000 000 001 | DÁTUM: 22. 04. 2024 |

Podľa článku 11 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV č. 8/2019), článku 15 a 16 odsek 5 v súvislosti s článkom, 24 odsek 2 a článkom 37 odsek 5 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – iný predpis, 37/2016, 29/2017, 24/2019, 66/2020 a 38/2021), a návrhu súbehovej komisie na realizáciu prideľovania rozpočtových prostriedkov na Verejný súbeh na spolufinancovanie podprojektu Multikulturalizmus na klik č. 000146006 2024 09427 005 000 000 001 z 29. januára 2024, pokrajinský tajomník vzdelávania, predpisov, správy a národnostných menšín – národnostných spoločenstiev (ďalej len: pokrajinský tajomník) vynáša

**ROZHODNUTIE**

**O PRIDELENÍ ROZPOČTOVÝCH PROSTRIEDKOV NA VEREJNÝ SÚBEH NA SPOLUFINANCOVANIE PODPROJEKTU MULTIKULTURALIZMUS NA KLIK**

**I.**

Podľa verejného súbehu na spolufinancovanie podprojektu Multikulturalizmus na klik, vypísaného 29. januára 2024 pod číslom 000146006 2024 09427 005 000 000 001, ktorý bol uverejnený v Úradnom vestníku AP Vojvodiny č. 6/2024, dňa 29. januára 2024, finančné prostriedky sú pridelené tomuto žiadateľovi:

|  |  |  |  |  |
| --- | --- | --- | --- | --- |
| **Užívateľ prostriedkov** | **Miesto** | **Pridelená suma** | **Číslo predmetu** | **Počet****bodov** |
| Fórum pre edukáciu, spoluprácu, afirmáciu a podporu občianskej spoločnosti – FESAP | Nový Sad | 700 000,00 | 000304652 2024 09427 005 001 000 001 | 24 |

**II.**

Toto rozhodnutie o pridelení rozpočtových prostriedkov je konečné a zverejnené je na internetovej stránke Pokrajinského sekretariátu.

 **Zdôvodnenie**

Podľa článku 11 a v súvislosti s článkom 23 odsek 3 a článku 25 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV č. 45/2023) a čl. 7 Pokrajinského parlamentného uznesenia o prideľovaní rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie, Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) dňa 29. 1. 2024 vypísal Verejný súbeh na spolufinancovanie podprojektu Multikulturalizmus na klik pod č. 000146006 2024 09427 005 000 000 001.

Pokrajinským parlamentným uznesením o prideľovaní rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie sa spresňuje účel, spôsob a postup pridelenia rozpočtových prostriedkov na spolufinancovanie programov a projektov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie na území Autonómnej pokrajiny Vojvodiny.

Uvedené prostriedky sa poskytujú z rozpočtu AP Vojvodiny a vedú sa v osobitnom rozpočtovom oddiele pokrajinského orgánu správy príslušného pre oblasť národnostných menšín – národnostných spoločenstiev.

Na základe súbehu uskutočnenom v súlade s čl. 23 odsek 3 a článku 25 Pokrajinského parlamentného uznesenia o rozpočte AP Vojvodiny na rok 2024 a výšku finančných prostriedkov poskytnutých na uvedené účely, určenú čl. 11 toho istého rozhodnutia, boli finančné prostriedky rozdelené podľa doručených prihlášok na súbeh.

Právo na pridelenie rozpočtových prostriedkov sekretariátu na zveľadenie postavenia národnostných menšín – národnostných spoločenstiev majú združenia, fondy a nadácie príslušníkov národnostných menšín – národnostných spoločenstiev, ktoré majú registrované sídlo na území AP Vojvodiny.

V článku 15 Pokrajinského parlamentného uznesenia o pokrajinskej správe je stanovené, že na účely uskutočňovania zákonov, iných predpisov a všeobecných aktov Srbskej republiky, predpisov zhromaždenia a Pokrajinskej vlády, pokrajinské orgány vynášajú predpisy a jednotlivé akty, keď sú na to oprávnené, a článkom 16 odsek 5 toho istého uznesenia sa rozhodnutím určujú jednotlivé veci v súlade s predpismi. V súlade s článkom 24 odsek 2 pokrajinský sekretariát predstavuje sekretariát, organizuje a zabezpečuje plnenie úloh efektívnym spôsobom, vynáša akty, na ktoré je oprávnený, formuje komisie a pracovné skupiny na vykonávanie zložitejších úloh v rámci sekretariátu a rozhoduje o právach, povinnostiach a zodpovednosti zamestnancov. V článku 37 odsek 5 je určené, že sekretariát podľa zákona vykonáva úkony pokrajinskej správy vzťahujúce sa na prípravu aktov pre zhromaždenie alebo Pokrajinskú vládu a ktoré, okrem iného: prispievajú k rozvoju interkulturalizmu, afirmácii multikulturalizmu, tolerancii a spolunažívaniu národnostných menšín – národnostných spoločenstiev žijúcich na území AP Vojvodiny; starajú sa o uskutočňovanie práv v oblasti ľudských práv a práv príslušníkov národnostných menšín – národnostných spoločenstiev a určujú ďalšie práva príslušníkov národnostných menšín – národnostných spoločenstiev; zabezpečujú prostriedky na financovanie, resp. spolufinancovanie národnostných rád národnostných menšín, združení a organizácií národnostných menšín – národnostných spoločenstiev, ako aj zveľadenie uskutočňovania práv príslušníkov národnostných menšín – národnostných spoločenstiev na území AP Vojvodiny.

Súbehová komisia pre implementáciu postupu pridelenia rozpočtových prostriedkov na základe Verejného súbehu na spolufinancovanie podprojektu Multikulturalizmus na klik bola formovaná rozhodnutím č. 000146006 2024 09427 005 000 000 001 dňa 8. 4. 2024. Komisia zasadala 9. 4. 2024 a po zvážení a vyhodnotení prihlášok združení, fondov a nadácií na uvedenom súbehu stanovila zoznam hodnotení, bodovaní a zoradení prihlásených programov/projektov, ktorý bol zverejnený na oficiálnej internetovej stránke pokrajinského sekretariátu 9. 4. 2024. Účastníci súbehu mali právo predložiť námietky na poradovník a zoradenia prihlásených programov/projektov do 8 dní po dni jeho uverejnenia. Po uplynutí lehoty na predloženie námietok súbehová komisia postúpila pokrajinskému tajomníkovi návrh na vynesenie konečného rozhodnutia o výbere programu/projektu na pridelenie finančných prostriedkov na Verejnom súbehu na spolufinancovanie podprojektu Multikulturalizmus na klik.

Článkom 11 odsek 3 Pokrajinského parlamentného uznesenia o prideľovaní rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie je predpísané, že rozhodnutie pokrajinského tajomníka o voľbe je konečné. Vzájomné záväzky medzi sekretariátom a užívateľmi prostriedkov dodatočne sa definujú a preberajú na základe písomnej zmluvy.

Podľa uvedeného, v súvislosti s čl. 11. Pokrajinského parlamentného uznesenia o pridelení rozopčtových prostriedkov na zveľadenie postavenia národnostných menšín – národnostných spoločenstiev a rozvoj multukulturalizmu a tolerancie, na návrh súbehovej komisie na uskutočnenie postupu pridelenia rozpočtových prostriedkov na verejnom súbehu na spolufinancovanie podprojektu Multikulturalizam na klik pokrajinský tajomník vyniesol rozhodnutie ako vo výroku.

 Pokrajinský tajomník

 Szakállas Zsolt